Rulada cu ciocolata(Buche de Noel) Reteta  

Ingrediente:
● Zahar - 210 g 
● Oua - 4 buc 
● Faina alba - 100 g 
● Praf de copt - 0.5 lingurite 
● Cacao pudra - 40 g  (+4 linguri)
● Esenta de vanilie - 1 lingurita 
● Ciocolata neagra - 300 g 
● Unt - 220 g  (sa fie moale, la temperatura camerei)
● Zahar pudra - 150 g 

Mod de preparare:
1. Pregatim pandispanul pentru rulada:
Intr-un bol mare bateti bine cele 4 oua cu 120g de zahar si esenta de vanilie.
Nu trebuie separat albusurile de galbenusuri, le bateti asa impreuna pana se fac o spuma alba frumoasa.
2. Apoi adaugati faina, praful de copt si 2 linguri de cacao.
3. Amestecati atent cu un tel pana obtineti un aluat omogen, fara cocoloase.
4. Asterneti o tava de cuptor simpla cu hartie de copt.
Eu am folosit planseta de silicon cu borduri de la Tupperware, foarte buna pentru facut rulade mai ales.
Gasiti lista cu distribuitorii Tupperware pe site-ul oficial.
5. Turnati aluatul in tava si il distribuiti uniform cu o spatula sau lingura.
6. Coaceti rulada la cuptor preincalzit la 200 de grade timp de 10-15 minute.
Imediat cand o scoateti presarati putin zahar pudra deasupra.
7. Si rulati strans cu tot cu hartie de copt sau planseta de silicon, o lasati asa rulata sa se raceasca complet.
8. Pana rulada se raceste ne ocupam de crema si sirop de ciocolata.
Pentru crema topiti 150g de ciocolata neagra, la microunde sau pe bain-marie, cum puteti. Lasati sa se racoreasca bine, cam 15-20 de minute.
9. Facem Siropul de Ciocolata:
Intr-un bol amestecati 90g de zahar cu 40g de cacao, adaugati 125ml apa fierbinte clocotita si amestecati bine, sa nu fie cocoloase.
10. Pregatim crema de unt cu ciocolata:
Intr-un bol bateti bine 200g de unt moale cu zaharul pudra.
11. Apoi adaugati ciocolata topita si racorita de la pasul 8, mai puneti si 2 linguri de cacao.
12. Mixati bine pana compozitia este omogena.
13. Montam rulada:
Acum cand pandispanul, siropul si crema sunt gata ne apucam de montat rulada.
In primul rand desfaceti rulada si scoateti hartia sau siliconul.
14. Insiropati(cu sirop de ciocolata) bine blatul cu ajutorul unei pensule.
15. Puneti si crema, o nivelati uniform pe toata suprafata.
16. Rulati strans, o puneti pentru 15-20 de minute la frigider, asa va fi sectiunea mai bine taiata si mai curata.
17. Taiati cam 1 cm din mariginea ruladei, il dati la o parte, nu-l vom folosi deci puteti sa-l dati la degustare la cei care nu au rabdare :)
18. Apoi taiati o bucata mai mare, cam de 4-5 cm, aceasta va fi o latura de "creanga" sa avem un bustean adevarat, daca e "Bouche de Noel" :)
Puteti omite pasii cu latura si taiatul ruladei daca faceti una simpla, nu neaparat in forma de bouche de noel.
19. Si acum urmeaza cativa pasi mai specifici, sa va usureze pe urma munca de stergere a farfuriei dupa ce ornati rulada cu glazura.
Deci, puneti rulada de baza, cea mare, pe un platou de servire.
Taiati 2 bucati mari de hartie de copt si le puneti pe margini, un pic mai sub rulada.
20. Asa puneti si latura cealalta de rulada, vine si ea pe hartia de copt asternuta.
21. Intr-un bol topiti 150g de ciocolata neagra si 20g de unt - puteti s-o lasati sa se mai raceasca un pic, asa glazura se va ingrosa si glazura va avea un efect mai frumos de "scoarta".
Ungeti aceasta glazura de ciocolata pe toata suprafata ruladei, si cea mica si cea mare.
22. Cam asa arata a mea, glazura a fost mai lichida desi mi-am dorit o scoarta mai groasa nu aveam rabdare sa se mai raceasca putin glazura in bol.
23. Cu furculita faceti dungi, ca o "scoarta" de copac.
24. Tineti atent cu o furculita sau mana rulada si scoateti cu cealalta mana hartia de copt de sub ea.
25. Asa avem rulada ornata si farfuria curata :)
O puneti la frigider pentru 8-10 ore sa se patrunda bine.
26. Apoi savurati cu mare placere, este foarte gustoasa, ciocolatoasa si satioasa.
Eu am insiropat-o cam putin, data viitoare nu-mi va fi frica sa pun sirop mai mult :)
Pofta Buna!